ddrg/super_eurlex huggingface dataset:
SL Uradni list Evropske unije C 214/13

Obvestilo ministra za gospodarstvo Kraljevine Nizozemske na podlagi člena 3(2) Uredbe 94/22/ES Evropskega parlamenta in Sveta pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2008/C 214/06)

Minister za gospodarstvo Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v bloku F11, kot je označen na zemljevidu iz priloge 3 k Zakonu o rudarstvu (Vladni uradni list 2002, št. 245).

Minister za gospodarstvo vabi v skladu z navedeno uredbo in členom 15 Zakona o rudarstvu (Uradni list Kraljevine Nizozemske 2002, št. 542) vse zainteresirane, da oddajo konkurenčne vloge za pridobitev dovoljenja za pridobivanje ogljikovodikov v bloku F11 nizozemskega epikontinentalnega pasu.

Za izdajo dovoljenj je pristojen minister za gospodarstvo. Merila, pogoji in zahteve iz člena 5(1) in (2) ter člena 6(2) navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega razpisa v Uradnem listu Evropske unije in morajo biti naslovljene na: De Minister van Economische Zaken, ter attentie van J.C. De Groot, directeur Energiemarkt, ALP A/562, Bezuidenhoutseweg 30, Postbus 20101, 2500 EC Den Haag, Nederland.

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Nadaljnje informacije so na voljo pri g. E.J. Hopplu na telefonski številki: (31) 70 379 77 62.
7.

Svetovalni odbor se strinja z oceno Evropske komisije o prošnjah, oddanih na podlagi Obvestila o prizanesljivosti iz leta 2002, in sicer da se koncernu Asahi/Glaverbel zniža naložena globa za 30–50 % in prizna delna imuniteta pred globami za obdobje od 9. januarja 2004 do 19. aprila 2004.
Litva (na prebivalca) — Družinski člani delavca, stari 65 let in več — Upokojenci, stari 65 let in več — Družinski člani upokojenca, stari 65 let in več

1 830,92 LTL
SL Uradni list Evropske unije C 94/18

Končno poročilo pooblaščenca za zaslišanje v zadevi št. COMP/M.3333 – Sony/BMG

(v skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2008/C 94/08)

Komisija je 9. januarja 2004 prejela priglasitev predlagane koncentracije s katero sta podjetji Bertelsmann AG in Sony Corporation of America z nakupom delnic v novo ustanovljeni družbi pridobili skupni nadzor nad skupno glasbeno založbo „Sony BMG“ v smislu člena 3(1)(b) Uredbe Sveta (ES) št. 4064/89 (Uredba o združitvah).

Komisija je 19. julija 2004 razglasila koncentracijo za skladno s skupnim trgom. Pooblaščenec za zaslišanje je 13. julija 2004 v svojem končnem poročilu ugotovil, da je bila spoštovana pravica do zaslišanja vseh udeležencev v postopku. (1)

Kasneje, 13. julija 2006, je Sodišče prve stopnje Evropskih skupnosti na podlagi zahteve za razveljavitev, ki sta jo vložila Independent Music Publisher in Labels Association (IMPALA), razveljavilo odločbo Komisije.

Komisija je 31. januarja 2007 prejela posodobljeno različico prvotne priglasitve s potrebnimi informacijami in podatki, ki so ji omogočili oceniti priglašeno transakcijo ob upoštevanju obstoječih tržnih pogojev. Posodobljena priglasitev je vsebovala ustanovitev skupne glasbene založbe „Sony BMG“, ki je bila dopolnjena na podlagi odločbe Komisije o odobritvi z dne 19. julija 2004.

Komisija je po proučitvi posodobljene priglasitve sklenila, da priglašena transakcija spada v področje uporabe Uredbe o združitvah in da vzbuja resne dvome glede združljivosti s skupnim trgom in delovanjem Sporazuma EGP. Komisija se je zato 1. marca 2007 odločila sprožiti postopek v skladu s členom 6(1)(c) Uredbe o združitvah.

Postopek je bil začasno ustavljen od 22. marca 2007 do 26. junija 2007 v skladu s členom 11(5) Uredbe o združitvah, ker stranki nista v celoti odgovorili na zahtevo po podatkih.

Na zahtevo ter v skladu s kodeksom GD za konkurenco o najboljši praksi za izvedbo postopkov nadzora koncentracij ES je bil strankam 15. marca, 8. maja in 3. avgusta 2007 dovoljen dostop do ključnih dokumentov v spisu, ki so jih predložile tretje stranke.

V nadaljevanju je IMPALA kot tretja stranka, ki predstavlja neodvisne glasbene založbe, na zahtevo prejela nezaupno različico člena 6(1)(c) sklepa in nadaljnje pripombe ter druge ključne dokumente, ki so jih v tej zadevi predložile stranke, zlasti njihove pripombe na stališča IMPALE.

Po temeljiti tržni raziskavi služb Komisije, je bilo ugotovljeno, da predlagana transakcija ne bi bistveno ovirala učinkovite konkurence na skupnem trgu ali njegovem znatnem delu in je torej združljiva s skupnim trgom in sporazumom EGP. Zato strankam v tej zadevi ni bilo poslano Obvestilo o nasprotovanju.

Pooblaščenec za zaslišanje ni prejel nobenih poizvedb, niti mu niso bili predloženi nobeni podatki s strani strank ali katere koli tretje stranke. Zadeva ne zahteva nobenih posebnih pripomb glede pravice do zaslišanja.

Bruselj, 25. septembra 2007 Karen WILLIAMS

(1) UL C 52, 2.3.2005, str. 5.
3.

Člani Svetovalnega odbora soglašajo s Komisijo, da so naslovniki osnutka odločbe sodelovali v enotni in dolgotrajni kršitvi člena 81(1) Pogodbe ES, ki je vplivala na trge sukancev za industrijske odjemalce v Beneluksu in nordijskih državah, trge sukancev za industrijske odjemalce v Združenem kraljestvu in trge sukancev v avtomobilski industriji v EGP.
SL Uradni list Evropske unije C 251/6

Končno poročilo pooblaščenca za zaslišanje v zadevi št. COMP/M.3848 – Sea-Invest/EMO EKOM

(v skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2007/C 251/07)

Komisija je 24. februarja 2006 prejela priglasitev predlagane koncentracije v skladu s členom 4 Uredbe Sveta (ES) št. 139/2004 (Uredba o združitvah), s katero podjetje Sea-Invest N.V. z nakupom delnic pridobi skupni nadzor nad podjetjema Europees Massagoed-Overslagsbedrijf B.V in Erts- en Kolen Overslagsbedrijf B.V. (EMO-EKOM). Po transakciji bo EMO-EKOM pod skupnim nadzorom podjetij Sea-Invest N.V., Thyssen-Krupp Veerhaven B.V., H.E.S. Beheer N.V in Manufrance B.V.

Komisija je v odločbi z dne 31. marca 2006 ugotovila, da transakcija vzbuja resne pomisleke glede združljivosti s skupnim trgom in delovanjem Sporazuma EGP. Komisija je zato sprožila postopek v skladu s členom 6(1)(c) Uredbe o združitvah. Nato se je Komisija 3. maja 2006 odločila podaljšati rok za sprejetje odločbe za 20 delovnih dni v skladu s členom 10(3)(2) Uredbe o združitvah.

Podjetje Sea-Invest je na zahtevo 4. aprila 2006 dobilo dostop do nekaterih „ključnih dokumentov“ v dokumentaciji Komisije v skladu s poglavjem 7.2 dokumenta Komisije o „Najboljših praksah pri vodenju postopkov nadzora združevanja v ES“.

Pristojne službe Komisije so na podlagi temeljite tržne raziskave sklenile, da so bili resni dvomi odpravljeni in da predlagana transakcija ne bi bistveno ovirala učinkovite konkurence na skupnem trgu ali na njegovem znatnem delu. Zato strankam ni bilo poslano obvestilo o nasprotovanju.

Pooblaščenec za zaslišanje ni prejel nobenih poizvedb, niti mu niso bili predloženi nobeni podatki s strani strank v zadevi ali katere koli tretje stranke. Zadeva ne zahteva nobenih posebnih pripomb glede pravice do zaslišanja.
1.

Minister za gospodarstvo, trgovino in zakonodajne reforme (Secretary of State for Business, Enterprise and Regulatory Reform) v skladu z zakonodajo o nafti iz leta 1995 (Petroleum Regulations 1995) (Production)(Landward Areas)(S.I. 1995 No. 1436) in zakonodajo o izdaji dovoljenj za ogljikovodike iz leta 1995 (Hydrocarbons Licensing Directive Regulations 1995) (S.I. 1995 No. 1434) vabi vse zainteresirane, da zaprosijo za dovoljenja za raziskovanje nafte in njen razvoj (Petroleum Exploration and Development Licences) na kopenskih območjih, ki so bila predmet ocene strateške presoje vplivov na okolje (Strategic Environmental Assessment, SEA), so nad najnižjo vodno črto in zanje na datum tega razpisa ne velja dovoljenje za izkoriščanje nafte na območjih, označenih na zemljevidih, ki so shranjeni na Ministrstvu za gospodarstvo, trgovino in zakonodajne reforme (1 Victoria Street, London, SW1H0ET). Ti zemljevidi so na vpogled s predhodno najavo (telefonska št. (44-207) 215 50 32, št. telefaksa (44-207) 215 50 70) med 9.15 in 16.45 od ponedeljka do petka med obdobjem veljavnosti tega razpisa. Zemljevidi so na voljo tudi na spletni strani ministrstva o nafti in plinu: http://www.og.berr.gov.uk/. To je 13. krog za izdajo dovoljenj za pridobivanje na kopnem.
46.

Konkretno gledano bi to pomenilo, da bi moral organ kazenskega pregona na nacionalni ravni ali na ravni EU pri obravnavi kazenske kartoteke – to sestavljajo informacije, ki so jih zbrali različni nacionalni organi, organi drugih držav članic in organi EU – za različne vrste informacij uporabiti različna pravila obdelave, in sicer glede na to, ali so bili osebni podatki zbrani v okviru ene države ali ne, ali je vsak od organov, ki so podatke posredovali, podal tudi soglasje za predvideni namen obdelave, ali hramba poteka v skladu z roki, določenimi v veljavnih predpisih vsakega od organov, ki so podatke posredovali, ali nadaljnje omejitve vsakega od organov, ki so podatke posredovali, glede obdelave te ne prepovedujejo, in ali je v primeru zaprosila s strani tretje države vsak od organov, ki so podatke posredovali, podal soglasje v skladu z lastno oceno ustreznosti in/ali mednarodnih obveznosti. Poleg tega bo prišlo tudi do velikih razhajanj med zaščito državljanov in sklopi njihovih pravic, zanje pa bodo, odvisno od države članice, kjer se obdelava opravlja, veljala različno obsežna odstopanja.
3.

Svetovalni odbor se še posebej strinja z oceno, da je celoten sistem pripravljalnih in skupnih sej skupine dobaviteljev bitumna in skupine graditeljev cest o bruto prodajnih cenah in znižanjih cen bitumna za gradnjo cest na Nizozemskem del enotnega celostnega načrta ter pomeni enotno kršitev člena 81 Pogodbe s strani dobaviteljev bitumna in graditeljev cest.
5.

Svetovalni odbor se strinja s Komisijo, da predlagano dejanje bistveno ne ovira učinkovite konkurence na skupnem trgu ali njegovem znatnem delu in se zato dejanje lahko razglasi za združljivo v smislu členov 2(2) in 8(1) Uredbe Sveta 139/2004 o nadzoru koncentracij podjetij in Sporazuma EGP.
2.

Svetovalni odbor soglaša s Komisijo, da so: a) Topps Company Inc. in njegove štiri podružnice (naslovniki osnutka odločbe) in b) Topps' intermediaries (Cards Inc., LDX, Dolber, Rautakirja, DOK, NMPP in ESTE) podjetja v smislu člena 81(1) ES. podjetja v smislu člena 81(1) ES.
SL Uradni list Evropske unije C 303/10

Končno poročilo pooblaščenca za zaslišanje v zadevi COMP/C.37.773 — Monokloroocetna kislina (MCAA)

(v skladu s členom 15 Sklepa 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci — UL L 162, 19.6.2001, str. 21)

(2006/C 303/09)

Osnutek odločbe v zgoraj omenjeni zadevi je podlaga za naslednja opažanja.

Komisija je začela preiskavo o morebitni kršitvi člena 81(1) Pogodbe ES in člena 53(1) Sporazuma EGP v sektorju MCAA na podlagi prošnje za ugodno obravnavo, vložene na podlagi Obvestila Komisije o nenalaganju ali zmanjševanju glob v primeru kartelov („obvestilo o ugodni obravnavi“) iz leta 1996.

Komisija je 7. aprila 2004 na 12 strank, za katere je predhodno menila, da so sodelovale pri sporazumu, naslovila obvestilo o nasprotovanju; te stranke so:

— Akzo Nobel NV, Akzo Nobel Nederland BV, Akzo Nobel Functional Chemicals BV, Akzo Nobel Chemicals BV, Akzo Nobel AB, Eka Chemicals AB, Akzo Nobel Base Chemicals AB. („Akzo Nobel“)

— Clariant GmbH, Clariant AG („Clariant“)

— Elf Aquitaine SA, Atofina SA in

— Hoechst AG („Hoechst“).

Stranke so imele dostop do spisa na CD-ROM-u.

Več podjetjem je bilo odobreno podaljšanje roka za odgovor na obvestilo o nasprotovanju (Akzo Nobel, Clariant, Elf Aquitaine SA in Atofina SA). Vsa podjetja so odgovorila v določenih rokih.

Podjetje Hoechst je sprva prejelo nepopolno različico obvestila o nasprotovanju. Popravljena različica je bila podjetju poslana naknadno in odobreno je bilo dodatno podaljšanje roka za odgovor. Podjetje Hoechst je odgovorilo v določenem roku, 23. julija 2004.

V dopisih z dne 22. junija in 28. julija 2004 je podjetje Hoechst zahtevalo dostop do odgovora podjetja Clariant na obvestilo o nasprotovanju. Podjetje Hoechst je bilo obveščeno, da odgovori drugih strank na obvestilo o nasprotovanju niso sestavni del spisa preiskave, do katerega je odobren splošni dostop. Dostop do odgovorov drugih strank je možen le v primeru, če ti odgovori vsebujejo podatke, ki jih Komisija namerava uporabiti v svoji končni odločbi, kar pa ni veljalo v tem primeru.

Vse stranke razen Elf Aquitaine SA in Hoechst so sodelovale na zaslišanju 10. septembra 2003.

Osnutek odločbe, predložen Komisije, vsebuje le ugovore, v zvezi s katerimi so imele stranke pravico do pripomb.

Ob upoštevanju zgoraj navedenega menim, da je bila v tej zadevi spoštovana pravica strank do zaslišanja.
8.

Svetovalni odbor se strinja s Komisijo, da bi predlagana koncentracija lahko privedla do znatnega oviranja učinkovite konkurence na skupnem trgu ali na njegovem znatnem delu in v EGP za naslednje trge: V sektorju plina: a) Dobava plina velikim industrijskim odjemalcem na Madžarskem na podlagi ustvarjanja prevladujočega položaja; b) Dobava plina malim komercialnim in industrijskim odjemalcem na Madžarskem; c) Dobava plina rezidenčnim uporabnikom na Madžarskem (ločeno na vsakem od območij regionalnih distribucijskih podjetij pred julijem 2007). V sektorju električne energije: d) Grosistična dobava električne energije trgovcem na Madžarskem; e) Maloprodajna dobava električne energije srednje velikim in velikim komercialnim in industrijskim odjemalcem na Madžarskem; f) Maloprodajna dobava električne energije malim komercialnim in industrijskim odjemalcem na Madžarskem; g) Maloprodajna dobava električne energije rezidenčnim uporabnikom na Madžarskem (ločeno na vsakem od območij regionalnih distribucijskih podjetij pred julijem 2007).
5.

Svetovalni odbor se strinja s Komisijo, da bi predlagana koncentracija lahko privedla do bistvenega oviranja učinkovite konkurence na skupnem trgu ali na njegovem znatnem delu in v EGP: Trg za pripomočke intervencijske kardiologije (IC): a) kot posledica krepitve prevladujočega položaja podjetja Guidant na trgu vodečih žic (SGW). Trg za endovaskularne pripomočke: b) zlasti kot posledica oblikovanja prevladujočega položaja na nacionalnih trgih Avstrije, Belgije, Francije, Nemčije, Italije, Luksemburga, Nizozemske, Portugalske in Španije za stente, ki se razširijo z balonom (BX); c) zlasti kot posledica oblikovanja prevladujočega položaja, ker bo predlagana koncentracija povzročila neusklajene škodljive učinke na nacionalnih trgih Avstrije, Belgije, Francije, Finske, Nemčije, Italije, Luksemburga, Nizozemske, Portugalske in Španije za karotidne stente, ki se sami razširijo (SX karotidni stenti); d) zlasti kot posledica oblikovanja prevladujočega položaja, ker bo predlagana koncentracija povzročila neusklajene škodljive učinke na nacionalnih trgih Avstrije, Belgije, Nemčije in Nizozemske za ne-karotidne stente, ki se sami razširijo (SX ne-karotidni stenti). Trg za pripomočke srčne kirurgije: e) ker bo koncentracija povzročila prevladujoči položaj na trgu endoskopskih žilnih sistemov (EVH).
8.

Svetovalni odbor se strinja s Komisijo, da predlagana koncetracija ne ovira bistveno učinkovite konkurence na skupnem trgu ali na njegoven znatnem delu, zlasti kot posledica oblikovanja prevladujočega položaja: a) na trgu za globoki tisk revij v Nemčiji; b) na trgu za globoki tisk katalogov v Nemčiji in sosednjih državah (Francija, Belgija, Nizozemska, Luksemburg, Švica, Avstrija, Češka, Poljska in Danska), ter tudi v Italiji in na Slovaškem; c) na trgu za globoki tisk oglasov v Nemčiji in sosednjih državah (Francija, Belgija, Nizozemska, Luksemburg, Švica, Avstrija, Češka, Poljska in Danska), ter tudi v Italiji in na Slovaškem. Manjšina držav članic se ne strinja s točko 8 a).
—

Malezija: imetniki grških potnih listov so (tako kot portugalski državljani) izvzeti iz vizumske obveznosti le v primeru bivanja do enega meseca, medtem ko so vsi ostali državljani Skupnosti izvzeti iz te obveznosti za bivanje do treh mesecev.
SL Uradni list Evropske unije C 251/11

Obvestilo Republike Poljske v zvezi z vizumsko vzajemnostjo (1)

(2005/C 251/17)

Stalno predstavništvo Republike Poljske pri Evropski uniji pozdravlja Svet Evropske unije in Evropsko komisijo ter ju na podlagi s člena 2 Uredbe Sveta (ES) št. 851/2005 z dne 2. junija 2005 o spremembi Uredbe (ES) št. 539/2001 iz marca 2001 o seznamu tretjih držav, katerih državljani morajo imeti vizume pri prehodu zunanjih meja in katerih državljani so te zahteve oproščeni v skladu z mehanizmom vzajemnosti, uradno obvešča, da

1. Avstralija,

2. Kanada in

3. Združene države Amerike

enostransko uporabljajo režim vizumov za državljane Republike Poljske.

Stalno predstavništvo Republike Poljske pri Evropski uniji izkorišča to priložnost, da Svetu Evropske unije in Evropski komisiji ponovno izrazi svoje odlično spoštovanje.

(1) To obvestilo je objavljeno v skladu s členom 2 Uredbe Sveta (ES) št. 851/2005 z dne 2. julija 2005 (UL L 141, 4.6.2005, str. 3), ki spremeni Uredbo (ES) št. 539/2001 z dne 15. marca 2001 (UL L 81, 21.3.2005, str. 1).
SL Uradni list Evropske unije C 251/8

Obvestilo Republike Latvije v zvezi z vizumsko vzajemnostjo (1)

(2005/C 251/11)

Stalno predstavništvo Republike Latvije pri EU izraža svoje odlično spoštovanje generalnemu sekretariatu Sveta Evropske unije in ima čast, da ga opozori na naslednjo zadevo.

Ko je Latvija postala država članica Evropske unije, je enostransko odpravila vizumsko obveznost za državljane Avstralije v skladu z Uredbo Sveta EU (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve.

V skladu s členom 2 Uredbe Sveta (ES) št. 851/2005 o spremembi Uredbe (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve, kar zadeva mehanizem vzajemnosti, želi Latvija obvestiti Svet in Komisijo, da Avstralija za državljane Republike Latvije še naprej ohranja enostransko vizumsko obveznost.

Ob upoštevanju zgoraj navedenega in v skladu z mehanizmom solidarnosti iz Uredbe št. 539/2001 in Uredbe št. 851/2005 o spremembi Uredbe št. 539/2001 za zagotovitev popolne vzajemnosti za vse države članice, Latvija meni, da morajo biti sprejeti ustrezni ukrepi za zagotovitev enakih pogojev za vse državljane EU pri vstopu na ozemlje Avstralije.

Stalno predstavništvo Republike Latvije pri EU izkorišča to priložnost, da generalnemu sekretariatu Sveta Evropske unije ponovno izrazi svoje odlično spoštovanje.

(1) To obvestilo je objavljeno v skladu s členom 2 Uredbe Sveta (ES) št. 851/2005 z dne 2. julija 2005 (UL L 141, 4.6.2005, str. 3), ki spremeni Uredbo (ES) št. 539/2001 z dne 15. marca 2001 (UL L 81, 21.3.2005, str. 1).
2.

Večina Svetovalnega odbora se strinja z Evropsko komisijo, da zaveze ligaškega združenja uvajajo konkurenco v trženje pravic bundeslige in 2. bundeslige med ligo in klubi, omogočajo uvedbo novih proizvodov, zlasti klubskih blagovnih znamk, zmanjšujejo obseg in trajanje prihodnjih tržnih poslov, zagotavljajo pregleden in nediskriminatoren postopek ter izboljšujejo dostopnost do vsebin televizijskim, radijskim operaterjem in operaterjem novih medijev. Manjšina Odbora je glasovala proti. Manjšina Odbora se vzdrži.
SL Uradni list Evropske unije C 168/40

Sporočilo francoske Vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključno dovoljenje za iskanje tekočih ali plinastih ogljikovodikov, imenovano dovoljenje „Permis de Moret-sur-Loing“)

(2005/C 168/08)

(Besedilo velja za EGP)

Družba Géopétrol SA s sedežem na rue Nicolas Copernic BP 20, F-93151 (Seine Saint-Denis) Le Blanc-Mesnil Cedex Francija, je 17. januarja 2005 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Moret-sur-Loing“, za obdobje štirih let na površini približno 200 kvadratnih kilometrov, ki pokriva departma Seine et Marne.

Območje, ki ga pokriva dovoljenje, omejujejo loki poldnevnikov in vzporednikov ter povezujejo točke mnogokotnika, ki so v nadaljevanju določene z geografskimi koordinatami, izhodiščni poldnevnik pa poteka skozi Pariz.

Točke Zemljepisna dolžina Zemljepisna širina 1 0,30 V z.d. 53,80 S. z. š. 2 0,60 V z.d. 53,80 S. z. š. 3 0,60 V z.d. 53,70 S. z. š. 4 0,30 V z.d. 53,70 S. z. š.

Zainteresirane družbe lahko predložijo vlogo v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom 95-427 z dne 19. aprila 1995 o rudarskih pravicah (Uradni list Republike Francije z dne 22. aprila 1995).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, direktorat za energetske in mineralne vire, pisarna za rudarsko zakonodajo), 61, boulevard Vincent-Auriol, Télédoc 133, F-75703 Pariz Cedex 13 Francija. Telefon: (33-1) 44 97 23 02, telefaks: (33-1) 44 97 05 70.

(1) UL L 164, 30.6.1994, str. 3.
SL Uradni list Evropske unije C 62/8

Razpis Vlade Malte z dne 21. januarja 2005 v skladu z Direktivo 94/22/ES Evropskega Parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(2005/C 62/06)

(Besedilo velja za EGP)

V skladu s členom 3(3) Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov malteški minister za naravne vire in infrastrukturo obvešča, da so v teritorialnih vodah Malte naslednja območja (ali njihovi deli) trajno na voljo za izdajo dovoljenja za raziskovanje ali dovoljenja za raziskovanje in izkoriščanje:

(i) območje 1

(ii) območje 3 (razen delov, navedenih spodaj)

(iii) območje 4 (razen delov, navedenih spodaj)

(iv) območje 6

Za naslednja območja/dele so že bila izdana dovoljenja pred 1. majem 2004 in do nadaljnjega obvestila niso na voljo:

(i) območje 2

(ii) del 4 in del 5 območja 3

(iii) del 3 območja 4

(iv) območje 5

(v) območje 7

Prosilci sporočijo zahtevane podatke na obrazcu, objavljenem v Petroleum (Production) Regulations, 2001 (pravno obvestilo 320 z dne 1. decembra 2001).

Območja/deli, ki so na voljo za dovoljenja, kot tudi območja/deli, za katera so dovoljenja že bila izdana, so razmejena z zemljepisnimi koordinatami, ki jih, poleg drugih informacij, lahko dobite na Oddelku za iskanje nafte pri Ministrstvu za naravne vire in infrastrukturo (Oil Exploration Department – Ministry for Resources and Infrastructure), Block B, Floriana CMR 02, Malta, telefonska številka (356) 21 23 79 21.

(1) UL L 164, 30.6.1994, str. 3.
6.

poudarja, da imajo številne lokalne in regionalne oblasti pristojnosti na področju zdravstva in so pripravljene podpreti cepljenje – zlasti z vidika logistike – ter sodelovati v kampanjah in dejavnostih ozaveščanja za povečanje zaupanja in sprejemanja med državljani ter pospešitev procesa cepljenja; zato poziva države članice, naj aktivno vključijo lokalne in regionalne oblasti v svoje kampanje in hitro izvajanje svojih strategij cepljenja;